CELEX: 62017TN0455
Language: bg
Date: 2017-07-14 00:00:00
Title: Дело T-455/17: Иск, предявен на 14 юли 2017 г. — Bateni/Съвет

11.9.2017   
            
            
               BG
            
            
               Официален вестник на Европейския съюз
            
            
               C 300/36
            
         Иск, предявен на 14 юли 2017 г. — Bateni/Съвет
   (Дело T-455/17)
   (2017/C 300/45)
   Език на производството: немски
   
      Страни
   
   
      Ищец: Naser Bateni (Хамбург, Германия) (представители: M. Schlingmann и M. Bever, Rechtsanwälte)
   
      Ответник: Съвет на Европейския съюз
   
      Искания на ищеца
   
   Ищецът иска от Общия съд:
   
               1.
            
            
               да осъди Европейския съюз, представляван от Съвета, да заплати на ищеца обезщетение в размер на 250 000 EUR за претърпените от него неимуществени вреди в резултат на:
               
                           —
                        
                        
                           включването му в таблица III от приложение II към Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, 2011 г., стр. 71) и в таблица III от приложение VIII към Регламент (ЕС) № 961/2010 на Съвета с Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2011 г., стр. 11),
                        
                     
                           —
                        
                        
                           включването му в таблица III от приложение IX към Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (ОВ L 88, 2012 г., стр. 1),
                        
                     
                           —
                        
                        
                           включването му в таблица III от приложението към Решение 2013/661/ОВППС на Съвета от 15 ноември 2013 година за изменение на Решение 2010/413/ОВППС относно ограничителни мерки срещу Иран (ОВ L 306, 2013 г., стр. 18) и в таблица III от приложението на Регламент за изпълнение (ЕС) № 1154/2013 на Съвета от 15 ноември 2013 година за прилагане на Регламент (ЕС) № 267/2012 относно ограничителни мерки срещу Иран (ОВ L 306, 2013 г., стр. 3).
                        
                     
         
               2.
            
            
               да осъди Европейския съюз, представляван от Съвета, да заплати лихва за забава, изчислена при ставката, прилагана от Европейската централна банка по основните операции по рефинансиране плюс два процентни пункта за периода от 24 март 2017 г. до пълното изплащане на посочената в точка 1 сума,
            
         
               3.
            
            
               да осъди Европейския съюз, представляван от Съвета, да заплати съдебните разноски, и по-специално тези на ищеца.
            
         
      Основания и основни доводи
   
   Ищецът излага едно основание за иска си.
   
               1.
            
            
               Първо и единствено основание: като приел ограничителни мерки по отношение на ищеца, Съветът сериозно нарушил гарантиращи защитата му законови разпоредби. Поради това ищецът претърпял значителни неимуществени вреди, за които трябвало да получи обезщетение.
               
                           —
                        
                        
                           Ищецът предявил успешно искове за отмяна на включването му в списъците относно санкциите. Общият съд отменил съответните правни актове в частите, които се отнасят до ищеца, с окончателни решения от 6 септември 2013 г. по дела T-42/12 и T-181/12 и от 16 септември 2015 г. по дело T-45/14. Във връзка с това Общият съд приел, че във всеки един от случаите Съветът не бил установил каквито и да било основания за включването на ищеца в списъците относно санкциите и следователно допуснал явни грешки в преценката и не изпълнил задължението си за полагане на дължима грижа.
                        
                     
                           —
                        
                        
                           Съгласно практиката на Общия съд (решение от 25 ноември 2014 г., Safa Nicu Sepahan Co./Съвет, T-384/11), която Съдът вече потвърдил (решение от 30 май 2017 г., С-45/15 Р), това представлявало сериозно нарушение както на материалноправните и процесуалноправните защитни разпоредби, така и на основните права на засегнатото лице, и по-специално на правото му на ефективна правна защита.
                        
                     
                           —
                        
                        
                           Сама по себе си отмяната на въпросните правни актове не представлявала достатъчно обезщетение. Последиците, които неправомерните списъци имали през годините за социалния, професионалния и частния живот на ищеца, можели да бъдат компенсирани само чрез заплащане на обезщетение.